Arnold Selikowitz

Arnold Koppel Selikowitz (1912–2003)Aftenposten (dødsfall), 2.7.2003. var en norsk tannlege som under andre verdenskrig medvirket i de norsk styrkene i eksil.

 Bakgrunn 
Hans far innvandret fra Litauen (del av Keiserriket Russland) til Norge omkring 1900. Hans mor var svensk jøde. Selikowitz utdannet seg til tannlege i Leipzig i Tyskland før krigen, der lærte han også krigskirurgi. Han var student i Tyskland da nazistene kom til makten i 1933. Han åpnet egen praksis i 1939 og gjennomførte verneplikt som sanitetsoffiser. 

 Andre verdenskrig 
Da tyske styrker invaderte landet i april 1940 nådde han ikke frem til de norske styrkene. I oktober 1942 gikk han i dekning da jødisk menn i Norge ble internert. Sammen med broren Heiman, og Marcus Levin og Alf Levin tok han seg over grensen til Sverige. I Sverige arbeidet Selikowitz i landets tannhelsetjeneste. På fritiden arbeidet han gratis som tannlege for politistyrkene i Sverige og for andre nordmenn i flyktningeleir. Høsten 1944 ble han ble fly til Storbritannia der han ble innrullert i Marinen stasjonert på Shetland. På Shetland var han tannlege blant annet for Shetlandsgjengen. Han tjenestegjorde som marinetannlege og sanitetsoffiser i Sjøforsvarets sanitet på utefronten.Aftenposten 11.03.2002 

Etter at okkupasjonsmakten evakuerte Finnmark høsten 1944 reiste han med Murmansk-konvoiene til Murmansk tidlig i januar 1945. Sammen med en liten norsk styrke reiste han til Kirkenes med SS «Iddefjord» (Amerikalinjens skip) og åpnet tannlegekontor i Kirkenes' ruiner under svært krevende forhold midtvinters. «Iddefjord» hadde med seg de første forsyningene til sivile i Varanger.Jahn Otto Johansen: Arnold Selikowitz. Nekrolog i Aftenposten 30.06.2003.

Hans kone var i Sverige der deres første barn ble født. Resten av nærmeste familie overlevde ved å flykte. Brødrene Heiman og Julius tjenestegjorde også i norske styrker i eksil.

 Senere virke 
Han var aktiv i Det mosaiske trossamfunn (hvor han satt i styret til 1976)Mendelsohn, Oscar: Jødenes historie i Norge gjennom 300 år. Bind 2. Universitetsforlaget, 1987. og Marinens krigsveteranforening. Selikowitz ble tildelt hederstegn fra Marinens krigsveteranforening. Han ble tildelt den norske deltagermedaljen og flere utenlandske utmerkelser.

Rachel og Arnold Selikowitz' fond for synagogen ble opprettet i 1982 ved hans 70-årsdag. Selikowitz leverte materiale til Skarpnes-utvalget og bidro med informasjon til Irene Levin Bermanns historiefortelling.

 Referanser 

Kategori:Norske tannleger
Kategori:Deltagermedaljen
Kategori:Fødsler i 1912
Kategori:Dødsfall i 2003